
PËR LEJIMIN E HYRJES DHE TË QËNDRIMIT TË PËRKOHSHËM NË TERRITORIN E REPUBLIKËS SË SHQIPËRISË TË TRUPAVE BRITANIKE, PJESËMARRËSE NË STËRVITJEN E PËRBASHKËT “ALBANIA EXPRESS 06”

Në mbështetje të nenit 100 të Kushtetutës dhe të shkronjës “b” të pikës 1 të nenit 14 të ligjit nr.9363, datë 24.3.2005 “Për mënyrën dhe procedurat e vendosjes e të kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e hyrjes dhe të qëndrimit të përkohshëm në territorin e Republikës së Shqipërisë, për periudhën 28.6.2006-16.7.2006, të 140 (njëqind e dyzet) trupave ushtarake britanike, pjesëmarrëse në stërvitjen e përbashkët “Albania Express 06”, që do të zhvillohet në vendin tonë.
2. Mbërritja e trupave britanike në vendin tonë të bëhet me dy rejse:
- Rejsi i parë (pararoja), më 28 qershor 2006.
- Rejsi i dytë (trupat kryesore), më 1 korrik 2006.
3. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri

